﻿ Kormányinfó: elmaradnak az augusztus 20-i programok, tűzijáték sem lesz - On StageKormányinfó: elmaradnak az augusztus 20-i programok, tűzijáték sem lesz - On Stage
Main Stage›World Stage›Zene›Hírek›Kormányinfó: elmaradnak az augusztus 20-i programok, tűzijáték sem lesz
Kormányinfó: elmaradnak az augusztus 20-i programok, tűzijáték sem lesz
Gulyás Gergely a csütörtöki Kormányinfón tájékoztatott a járványhelyzet miatt született újabb döntésekről.
Mindenki nagyon várta a Gulyás Gergely csütörtöki sajtótájékoztatóját, melyen a tömegrendezvényeket érintő korlátozások kapcsán is újabb információkat közöltek.
A kormány szerdai ülésén úgy döntött, hogy a Szent István napi ünnepek a tűzijátékkal együtt elmaradnak - ha lesz rá mód, később pótolják majd. Továbbra sem lehet 500 fő felett zenés-táncos rendezvényeket tartani - július 29-én, az akkori járványügyi adatok alapján döntenek arról, hogy augusztus 15. után lesznek-e esetleg ennek kapcsán enyhítések.
Miután a szórakoztatóipar a korlátozások miatt igen nehéz helyzetbe került, kidolgoznak egy támogatási rendszert a könnyűzenei élet résztvevői számára, amit - ha a mostani helyzet továbbra is fennmarad, augusztus 15-e után bevezetnek.
Arra a kérdésre, hogy miért engedi a kormány a nagy nézőszámmal zajló futballmeccseket, ha a zenés rendezvényekre korlátozásokat szab, Gulyás Gergely azt válaszolta: a két esemény közötti különbség az alkoholfogyasztás, ami miatt egy koncerten annyira sem garantált a távolságtartás, mint egy focimeccsen.
TagsGulyás Gergelyjárványkoncertekkormánykormányinfókoronavírusrendezvények
Gulyás: nem zárható ki, hogy ismét szigorítanak az intézkedéseken az országban